Eelus: Dance Boldly Through The Storm | Lawrence Alkin Gallery | Rhodes Contemporary Art
Eelus, We All Fall Down – 1
Eelus, We All Fall Down – 2
Eelus, We All Fall Down - Standard Edition
Eelus, We all Fall Down (Special Edition)
Eelus, Dance Boldly Through The Storm
Eelus, Doom Hypnotic 1
Eelus, Doom Hypnotic 2
Eelus, Dreaming of An Exit
Eelus, Leave It All Behind
Eelus, An Honest Revelation
Eelus, Anti-Social Network
Eelus, Somebody Put Me Together 1
Eelus, Somebody Put Me Together 2
Eelus, Subject 24
Eelus, The Townsfolk Acted Real Strange From That Day On Van paaie gepraat (of geskryf) | Maroela Media
Ek het hierdie week verskeie navrae oor die skryfwyse van straatname in Afrikaans gekry. Ek vermoed dit het dalk iets met die skoolkurrikulum te make, maar dis miskien goed om in ieder geval inligting oor die saak bymekaar te sit. Die konvensies en reëls wat hierop van toepassing is, is so ‘n bietjie verstrooi, selfs in die AWS, en dit is dalk nuttig om dit in een dokument byderhand te hou.
Los of vas?
Die verwarring oor die los of vas skryf van straatname word veroorsaak of vererger deur die Engelse skryfwyses wat van dié van Afrikaans verskil. In Engels is die naamgedeelte en die aanduiding van die soort pad deurlopend los, ongeag die aard van die eerste deel van die verbinding:
In Afrikaans skryf ons die straatname vas of los na gelang van die soort samestelling waarmee ons werk. Die AWS bereël die volgende soorte samestellings waarmee ons paaie benoem:
Eienaamwoord + soortnaamwoord
Dit is samestellings soos Roeland (eienaamwoord) + straat (soortnaamwoord) of Beyers Naudé (eienaamwoord) + rylaan (soortnaamwoord). Onder AWS 15.6 kan jy hierdie soort verbindings op een van vier maniere skryf:
Vas: Roelandstraat, Beyers Naudérylaan
Met ‘n koppelteken vas, soortnaamwoord met ‘n kleinletter: Roeland-straat, Beyers Naudé-rylaan
Met ‘n koppelteken vas, soortnaamwoord met ‘n hoofletter: Roeland-Straat, Beyers Naudé-Rylaan
Los, soortnaamwoord met ‘n hoofletter: Roeland Straat, Beyers Naudé Rylaan
Let op na die tweede voorbeeld in al hierdie gevalle. Sulke eiename wat uit meer as een woord bestaan, noem ons “multiwoordeiename”, en die reël daarvoor kry jy in AWS 15.7. Hierdie reël (wat nuut bygeskryf is in die 2017-uitgawe van die AWS) bepaal dat die spasies en hoofletters by multiwoordeiename behou word as die eienaamwoord in samestellings optree. Beyers Naudé gaan met ander woorde los geskryf word, met die hoofletters so behoue, ongeag hoe die rylaan bygesit word.
Soortnaamwoord + soortnaamwoord
Dit is verbindings soos kerk (soortnaamwoord) + straat of vyeboom (soortnaamwoord) + laan (soortnaamwoord). Dié soort verbindings word bereël deur AWS 15.6 (c). Hulle word net vas geskryf. As daar nie ‘n rede is vir die koppelteken (soos uitspraakverwarring) nie, word die koppelteken nie gebruik nie:
Rangtelwoord + soortnaamwoord
Hierdie verbindings lyk so: derde (rangtelwoord) + laan (soortnaamwoord) of 3de (rangtelwoord, voorgestel deur ‘n syfer) + laan (soortnaamwoord). As jy die rangtelwoord uitskryf (AWS 15.35) kan jy die naam vas of los skryf (let op die hoofletter by die los vorm):
Derdelaan of Derde Laan
Een-en-twintigstelaan of Een-en-twintigste Laan
As jy die syfer gebruik om die rangtelwoord voor te stel (AWS 15.36), is dit net los (let weer op die hoofletter):
3de Laan of 3e Laan
Die straatnommer word in Engels voor die straatnaam geskryf:
9087 5th Ave.
In Afrikaans word die straatnommer ná die straatnaam geskryf. Daar is altyd ŉ spasie tussen die straatnaam en die straatnommer:
7de Laan 516
Hierdie lys vertalings vir die soorte strate, paaie en padverwante konstruksies kom moontlik handig te pas:
Dankie Sophia, so bly ons op die regte pad met ons taal.?????